मैनागुरि गामिनि दुखास्रिनि न’ सिथ्ला। फुंबिलियाव दुगैस्रां लोबस्रां सिथ्लानि बाथौ गुदियाव गसाइनि सेराव आरज गाबदों। बेनिफ्राय बाथौनि दै गोथारखौ न’नि सोरगिदिं सारदों। अब्ला फिसाला अलंबारा न’ सिङाव फरायबाय दंमोन। दुखुस्रिया बिसाइ गैलिया, बिसाइ गोमानाया बा बोसोरसो जाबाय। बिहा फिसाला सासे आरो फिसाजो सासे लोगोसे बिहाव बिखुनजो दं। बिहाव-बिखुनजोआ एसे बैसो गोरायैनो दं। थेवबो जेबो आरजिनाय खामानि मावा। दुखास्रिया जोबोर खस्थ’वै फिसाला, फिसाजो, बिहाव-बिखुन्जोखौ अनसायबोदों। दुखास्रिया फिसाला-फिसाजोनि स्कुल, कलेजाव थांनायाव जालांनो आरज होखांनानै इसिङाव हाबबाय।